Anna Abdallah

Anna Margareth Abdallah (født 1940) er en tanzaniansk politiker for Chama cha Mapinduzi (CCM) som har innehatt flere ministerposter mellom 1990 og 2005. Hun var minister for jordbruk og buskapsutvikling fra 1990 til 1991, minister for lokalstyre og samfunnsutvikling i 1990, minister for regionsadministrasjon og lokalstyre fra 1991 til 1995, arbeidsminister fra 1995 til 2000 og helseminister fra 2000 til 2005.

Hun har en bachelorgrad i sosiologi fra Missouri Sociology College i USA fra 1963. I 1967 tok hun diplom i husholdningsøkonomi ved Universitetet i London. Fra 1994 til 2008 var hun formann for Union of Tanzanian Women (UWT), som er en del av CCM. Før dette var hun styremedlem i UWT i ti år, fra 1984 til 1994.

 Referanser 
Parliament of Tanzania. «Member of Parliament CV   ». Henta 12. juli 2012.

Kategori:Representanter i Tanzanias nasjonalforsamling
Kategori:Personer etter føde- eller oppvekststed i Tanzania